Westminster abadia

Westminster abadia (ingelesez Westminster Abbey) katedral baten neurria duen eliza gotikoa da. Usadio edo ohitura handiko Ingalaterrako errege-erreginen koroaketa eta ehorzketa lekua da. London hiriburuko Westminster eremuan kokatua dago, Westminster jauregiaren alboan. Koroaketak 1066ko Gillen I.a Konkistatzailearen koroaketa ezkeroztik, monarka ingeles guztiak abadia honetan koroatuak izan dira, salbuespenak Joana Grey, Eduardo V.a eta Eduardo VIII.a izan direlarik. Koroaketaren ospakizuna zuzentzeko ardura Canterburyko artzapezpikuak du. San Eduardoren eserlekua ("St, Edward's Chair") delakoa subiranoak euren koroaketa unean eserita dauden eserlekua da, hau elizaren barnean gordetzen delarik. Ehorzketak Ingalaterrako errege-erreginak Eduardo Aitorlea eta bere emaztea Edita Wessexkoa Henrike III.a Ingalaterrakoa Eduardo I.a Ingalaterrakoa eta bere emaztea Leonor Gaztelakoa Eduardo III.a Ingalaterrakoa eta bere emaztea Felipa Henaokoa Rikardo II.a Ingalaterrakoa eta bere emaztea Ana Bohemiakoa Henrike V.a Ingalaterrakoa eta bere emaztea Katalina Valoiskoa Eduardo V.a Ingalaterrakoa Henrike VII.a Ingalaterrakoa eta bere emaztea Isabel Yorkekoa, hilobi bikoitz monumental batean. Eduardo VI.a Ingalaterrakoa Maria I.a Ingalaterrakoa Elisabet I.a Ingalaterrakoa Ingalaterra eta Eskoziako errege-erreginak Jakue I.a eta bere emaztea Ana Danimarkakoa Karlos II.a Maria II.a Gillen III.a Ana I.a eta bere senarra Jurgi Danimarkakoa Jurgi II.a eta bere emaztea Karolina Ansbachkoa Beste erret pertsona batzuk Ana Neville, Rikardo III.a Ingalaterrakoaren emaztea Ana Cleveskoa (1515-1557), Henrike VIII.a Ingalaterrakoaren emaztea Maria I.a Eskoziakoa Elisabet Estuardo Gainera, errege familiako beste printze eta senideen hilobi ugari ere badaude. Aristokratak alboetako kaperetan ehortziak daude eta abadiarekin zerikusia duten pertsonak beste gune batzuetan. Pertsonaiak nabarmenak Westmister abadian Erresuma Batuko hainbat pertsonaia garrantzitsu ere ehortzirik badaude. Poet's corner (Olerkariaren txokoa) deritzonan ingeles literaturgile nagusienetako batzuk hilobiratuak daude; gainera, zientzialari, esploratzaile, politikari, militar, margolari, musikari eta baita nazioartean ospetsuak diren aktoreak ere ehortzirik daude. Erregeekin zerikusirik ez izan eta Westminsterren ehortzirik dauden pertsonaia hauen artean honako hauek nabarmendu litezke: Bitxikeriak Michael Faraday zientzilariak abadian bere gorpua ehorzteari uko egin eta Highgate hilerrian lurperatu zuten, halere Newtonen hilobiaren aldamenean bere omenez jarritako plaka bat du. Aldiz, Lord Byronek zuen ospe txarraren ondorioz bere gorpua abadian lurperatzea galarazi zuten. Iruditegia Informazio praktikoa Metro geltokia: Westminster Kanpo estekak Westminster abadiako webgune ofiziala (Ingelesez)